**ESE HISTORIKE**

**TEMA:** Krimet naziste ndaj shqiptarëve

Gjermania naziste hyri në Shqipëri më 9 shtator 1943 dhe u largua më 29 nëntor 1944. Ajo qëndroi në Shqipëri për 14 muaj dhe ashtu si në të gjitha vendet e tjera që ka pushtuar, padyshim që edhe nje Shqipëri krimet e saj ndaj shqiptarëve ishin të shumta.

Doktrina naziste përmbante ndërthurjen e nacionalizmit të skajshëm, racizmit, antiliberalizmit dhe antikomunizmit. Natyra e vërtetë e nazistëve u shfaq vetëm me ardhjen e tyre në pushtet. Nazistët morën masa të veçanta për manipulimin e të rinjve. Mjeti kryesor i sundimit ishte terrori. Ky terror filloi me hebrenjtë dhe komunistët. U krijuan kampet e përqëndrimit që quheshin “institucione të riedukimit dhe spastrimit të kombit". Më të famshmet ishin: Kampi i Aushvicit, Dahaut, Belsenit dhe Mauthausenit. Në të përdoreshin metoda nga më çnjerëzoret. Kështu, në Gjermani lindi “Holokausti", që ishte gjenocidi i rreth 6 milionë hebrenjve në të gjithë Europën e pushtuar nga Gjermania, rreth 2/3 e popullsisë hebraike të Europës. Holokausti në Shqipëri përbëhej nga vrasje, dëbime dhe krime kundër njerëzimit përkushtuar hebrenjve, sllavëve, romëve dhe minoriteteve të tjera në Shqipërinë e Madhe nga gjermanët, italianët dhe forcat bashkëpunëtore shqiptare në kohën kur shteti ishte nën pushtimin italian dhe gjerman gjate Luftës së Dytë Botërore. Gjatë luftës 2,000 hebrenj kërkuan strehim në Shqipëri, dhe u mirëpritën shumë mirë nga shqiptarët. Një total prej afërsisht 600 hebrenjve u vranë në Shqipëri dhe në pjesën e aneksuar shqiptare të Kosovës e në Maqedoninë Perëndimore gjatë luftës. Pasi që 1,800 hebrenj ishin në Shqipëri në përfundim të luftës, vlerësohet se vendi doli nga Lufta e Dytë Botërore me një popullsi hebreje 11 herë më të madhe sesa në fillim.

Ndërkohë që shqiptarët shpëtuan mijëra hebrenj nga vendet e tjera gjatë Luftës së Dytë Botërore, disa qindra shqiptarë u vranë nga nazistët në kampin famëkeq të Mauthausenit. Kampi i Mauthausen ishte një kamp përqëndrimi nazist i vendosur pranë fshatrave të Mauthausen dhe Gusen në Austri. Këtë kamp Hitleri e shfrytëzonte për të vrarë ata që i konsideronte armiq, ndaj nga nazistët quhej “mulliri i kockave". Ky kamp ishte një kompleks pune dhe përqëndrimi, me 5 kampe kryesore. Në janar 1945, kampet e drejtuara nga zyra qendrore në Mauthausen, përmban rreth 85,000 të burgosur. Numri i të vdekurve mbetet i panjohur, edhe pse burimet cilësojnë midis 122,766 dhe 320,000 të vdekur për tërë kompleksin.

Numri i shqiptarëve të dënuar në kamp ishte diku te 400, ndërkohë që mendohet se shumica e të burgosurve shqiptarë kanë vdekur në këtë kamp. Në vitet 1943-1945 nazistët arrestuan në Shqipëri rreth 530 vetë kryesisht në Vlorë, Durrës e Tiranë dhe i nisën në burgjet e ndryshme të vendeve fqinje dhe në kampet e përqëndrimit Mauthausen. Sipas të dhënave të kampit, figuron se aty kanë hyrë 427 shqiptarë, nga të cilët mbijetuan vetëm 24 persona. Pjesa më e madhe e të dënuarve ishin internuar bë kamp si bashkëpunëtore në lëvizjen anti-fashiste apo per shkak të rezistencës kundër pushtimit. Midis tyre kishte partizanë komunistë, nacionalistë, republikanë, zogistë e anarshistë. “Na dërguan në stacionin e trenit te Beogradit, duke na futur në vagonë të mbyllur mallrash, në të cilët nuk mund të shikojë asgjë jashtë. Brenda në to ishte shumë ngushtë dhe nuk mund të qëndroje veç në këmbë. Po kështu edhe prej vapës të merrej fryma. Udhëtimi zgjati pothuajse një javë dhe rrugës për në Mauthausen vdiqën 2 shqiptarë.-thotë Beqir Xhepa, i mbijetuar i kampit.

Ndryshe nga kampet e përqëndrimit, me qëllim për të gjitha kategoritë e të burgosurve, Mauthausen është përdorur kryesisht për shfarosjen përmes punês të inteligjencës (që ishin të shkolluar), të popullit dhe anëtarëve të klasave të larta shoqërore në vendet e nënshtruara nga regjimi nazist nga Lufta e Dytë Botërore. Beqir Xhepa sërish na informon se si ishte puna atje:”Puna në gurore ishte më e vështira dhe më vdekjeprurësja. Të gjithë ata që punuan këty vdiqën brenda një kohe shumë të shkurtër. Këtu punonin ata që paraqisnin rrezikshmëri të lartë. Nga shqiptarët që paraqisnin rrezikshmëri të lartë sipas nazistëve ishin: Kozma Nushi, Telat Noga, Shefqet Leka, Sul Cenomeri, Enver Velja etj. Mbas dy ditësh në 23 gusht 1944, një pjesë e shqiptarëve u dërguan nëpër kampet filiale te Mauthausen siç ishin Ebensee, Mels, Gusen etj. “Puna atje nuk pushonte kurrë, as ditën dhe as natën, në shi, në erë, në furtunë, në ngrica e acar, apo edhe vapë kur dielli përvëlonte e digjte, sidomos te shkëmbinjtë ku punonin të burgosurit. Ata kanë punuar në disa fronte: gurore, hapjen e tuneleve dhe galerive, hapjen e kanaleve vaditëse për tharjen e kënetave, duke u futur në ujë deri në brez dhe kur kishte akull. Orari i punës ndryshonte në varësi të fronteve të punës dhe kampeve, por gjithmonë ishte i gjatë mbi 12 ore në ditë. Kujdesi mjekësor për të burgosurit:” Jo vetëm që të burgosurit nuk kishin asnjë lloj kujdesi shëndetsor, por ata shpesh torturoheshin dhe keqtrajtoheshin pa asnjë shkak. Kështu, kur kishte raste që ata ndyheshin nga ata që ishin të sëmurë, i detyronin të zhvisheshin lakuriq dhe i fusnin ne dushe me ujë të ftohtë dhe në mesin e dimrit. Kur dikush nga të burgosurit ankohej duke thënë se ishte sëmurë, përgjigjja që u jepej ishte: “Këtu nuk ka të sëmurë, këtu ka vetëm të gjallë ose të vdekur” dhe në mes të atyre duhej të zgjidhje.

Ndëshkimet: “Një nga ndëshkimet më të shpeshta ishte dënimi me varje, të cilat bëheshin shpesh me muzikë, në sheshin e madh ku rreshtoheshin për të bërë apelin. Të dënuarit ishin të detyruar të që të shkoni dhe të shikonin shokët e tyre kur vareshin me anë të një mekanizmi (Makara) që ngrinte 9 deri në 11 vetë përnjëherë. Ndërsa kur të ftohtët dhe temperaturat ishin disa gradë nën zero, ata përtonin të dilnin e të vinin në punë atë mekanizëm për të varur të burgosurit dhe i linin ata 24 orë në të ftohtë, deri sa të ngrinin dhe të vdisnin vetë, pa qenë nevoja t'i varnin. Kishte edhe forma të tjera që i mundonin të burgosurit deri sa t’ju dilte shpirti”.

Ushqimi: Ushqimi që merrte në ditë nkë i burgosur duhej të kishte rreth 1452 kalori. Por ushqimi ishte i pamjaftueshëm në krahasim me punën fizike që kerkohej. Humbjet në peshë ishin të rrufeshme. Nuk ishte e çuditshme që një i burgosur te humbte 10, 20 apo 30 kg gjatë dy muajve të parë në kamp. Në muajin prill 1945 të burgosurit merrnin vetëm 50-75 gr bukë në ditë.

Çlirimi u realizua me ndihmën e organizatave shtetërore, por ish-të burgosur të panumërt mbetën aty, sepse nuk mundën ose nuk donin të ktheheshin në atdheun e tyre. Ata kishin frikë se nuk ishin të mirëpritur në vendet e tyre të origjinës ose kishin humbur familjet a tyre, ose ishin bë mëdyshje për shkak të situatës së pasigurt politike në Europën Lindore. Shumë prej tyre qëndruan me vite të tëra në të ashtuquajturat “Kampe të Personave të Zhvendosur”. P**ërgatiti: Antigona Probibaj, shkolla “Jordan Misja”, Shkodër**